CONTRACT DE EXECUȚIE DE LUCRĂRI

nr. 13563 din 10.08.2022

Preambul

În temeiul Legii nr.98/2016 privind achizițiile publice și a Hotărârii Guvernului nr. 395/2016 pentru aprobarea Nomelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, s-a încheiat prezentul contract de lucrări, între

1.Părţile contractante

**INSPECTORATUL TERITORIAL DE MUNCĂ HUNEDOARA,** cu sediul în Deva, Aleea Muncii nr.2, judeţul Hunedoara, având cod fiscal: 12311639, cont bancar RO49TREZ23A680200710300X deschis la Trezoreria Deva, reprezentată legal de Bozdog Adrian Florin - Inspector şef şi Codrin Adela Daniela – şef serviciu E.R.U.A.I, în calitate de **achizitor**, pe de o parte

şi

**S.C. MULTIDINAMIC SERV S.R.L.** cu sediul în Simeria, str. Streiului, nr.16, judeţul Hunedoara, înmatriculată la Oficiul Registrului Comerţului Hunedoara sub nr. J 20/166/1994, cod unic de înregistrare fiscală: 5267638, atribut fiscal: RO, cont bancar deschis la Trezoreria Deva nr. RO53TREZ3665069XXX010219, reprezentată legal prin Stanciu Sorin – administrator, în calitate de **executant**, pe de altă parte.

 2. Obiectul si preţul contractului

2.1. - Executantul se obligă să execute şi să finalizeze lucrarea „Lucrări de înlocuire, confecţionare, montaj tâmplărie PVC cu geam termopan triplu stratificat-ferestre la sediul ITM Hunedoara și reparat şpaleţi” în conformitate cu obligaţiile asumate prin prezentul contract.

2.2. - Achizitorul se obligă să plătească executantului preţul de 199.890 lei (TVA inclus) pentru execuţia şi finalizarea lucrării „Lucrări de înlocuire, confecţionare, montaj tâmplărie PVC cu geam termopan triplu stratificat-ferestre la sediul ITM Hunedoara și reparat şpaleţi”.

2.3. - Preţul convenit pentru îndeplinirea contractului, plătibil executantului de către achizitor, este de 167.974,79 lei fără TVA, la care se adaugă TVA în valoare de 31.915,21 lei.

2.4. – Prețul contractului de achiziţie publică este ferm şi nu poate fi modificat la încheierea contractului sau pe timpul derulării acestuia şi este exprimat în lei fără TVA.

 3. Durata contractului

3.1. - Executantul se obligă să execute şi să finalizeze lucrarea „Lucrări de înlocuire, confecţionare, montaj tâmplărie PVC cu geam termopan triplu stratificat-ferestre la sediul ITM Hunedoara și reparat şpaleţi” în decurs de 30 de zile calendaristice de la data intrării în vigoare a contractului.

 4. Definiţii

 4.1. - In prezentul contract următorii termeni vor fi interpretaţi astfel:

 a) contract - actul juridic care reprezintă acordul de voință al celor două părţi, încheiat între o autoritate contractantă, în calitate de achizitor şi un executant de lucrări, în calitate de executant;

 b) achizitor şi executant - părţile contractante, astfel cum acestea sunt denumite în prezentul contract;

 c) preţul contractului - preţul plătibil executantului de către achizitor în baza contractului pentru îndeplinirea integrală şi corespunzătoare a tuturor obligaţiilor sale asumate prin contract;

 d) standarde - standardele, reglementările tehnice sau altele asemenea prevăzute în propunerea tehnică;

 e) amplasamentul lucrării - locul în care executantul execută lucrarea;

 f) forţa majoră - un eveniment mai presus de controlul părţilor, care nu se datorează greşelii sau vinii acestora, care nu putea fi prevăzut în momentul încheierii contractului şi care face imposibilă executarea şi respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre parţi.

 g) zi - zi calendaristică, an - 365 de zile.

 5. Executarea contractului

5.1. – Executarea contractului începe la data de 10.08.2022.

 6. Documentele contractului

6.1. - Natura si volumul lucrărilor sunt precizate în anexele la prezentul contract.

6.2. - Documentele prezentului contract sunt:

 a) propunerea tehnică şi propunerea financiară;

 b) documentaţia de atribuire privind achiziția de “Lucrări de înlocuire, confecţionare, montaj tâmplărie PVC cu geam termopan triplu stratificat-ferestre la sediul ITM Hunedoara și reparat şpaleţi”.

 7. Standarde

7.1. - (1) Executantul garantează că la data recepţiei lucrarea executată va avea calităţile declarate de către acesta în contract, va corespunde reglementărilor tehnice în vigoare şi nu va fi afectată de vicii care ar diminua sau ar anula valoarea ori posibilitatea de utilizare, conform condiţiilor normale de folosire sau celor specificate în contract.

 8. Caracterul confidenţial al contractului

 8.1. - (1) O parte contractantă nu are dreptul, fără acordul scris al celeilalte părţi:

 a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

 b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.

 (2) Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

 8.2. - O parte contractantă va fi exonerată de răspunderea pentru dezvăluirea de informaţii referitoare la contract dacă:

 a) informaţia era cunoscută părţii contractante înainte ca ea să fi fost primită de la cealaltă parte contractantă sau

 b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire sau

 c) partea contractantă a fost obligată în mod legal să dezvăluie informaţia.

 9. Drepturi de proprietate intelectuală

9.1. - Executantul are obligaţia de a despăgubi achizitorul împotriva oricăror:

 a) reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite, ori în legătură cu execuţia lucrărilor şi

 b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea proiectului întocmit de către achizitor.

 10. Obligatiile principale ale executantului

10.1.(1) Executantul se obligă să execute şi să finalizeze lucrarea „Lucrări de înlocuire, confecţionare, montaj tâmplărie PVC cu geam termopan triplu stratificat-ferestre la sediul ITM Hunedoara și reparat şpaleţi” în conformitate cu obligaţiile asumate prin prezentul contract;

 (2) Executantul are obligaţia de a executa şi de a finaliza lucrările, precum şi de a remedia viciile ascunse, cu atenţia şi promptitudinea cuvenite, în concordanţă cu obligaţiile asumate prin contract, inclusiv de a proiecta, în limitele prevăzute în contract;

 (3) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract;

 (4) Executantul are obligaţia de a notifica prompt achizitorului despre toate erorile, omisiunile, viciile sau altele asemenea descoperite de el.

10.2.(1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii;

 (2) Executantul are obligaţia de a respecta şi de a executa dispoziţiile achizitorului în orice problemă menţionată sau nemenţionată în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

10.3.(1) Executantul este responsabil de trasarea corectă a lucrărilor față de reperele date de achizitor, precum și de furnizarea tuturor echipamentelor, instrumentelor, dispozitivelor şi resurselor umane necesare în vederea îndeplinirii responsabilităţii respective;

 (2) In cazul în care pe parcursul execuţiei lucrărilor survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia să rectifice eroarea constatată, pe cheltuiala sa.

10.4. - Pe parcursul execuţiei lucrărilor şi al remedierii viciilor ascunse executantul are obligaţia:

 a) de a lua toate măsurile pentru asigurarea tuturor persoanelor a căror prezenţă pe şantier este autorizată și de a menţine şantierul (atâta timp cât acesta este sub controlul său) şi lucrările (atâta timp cât acestea nu sunt finalizate şi ocupate de către achizitor) în starea de ordine necesară pentru evitarea oricărui pericol pentru respectivele persoane;

 b) de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, în cazul în care sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

 c) de a lua toate măsurile rezonabil necesare pentru a proteja mediul pe şi în afara şantierului şi pentru a evita orice pagubă sau neajuns provocat persoanelor, proprietăţilor publice sau altora, rezultat din poluare, zgomot sau alţi factori generaţi de metodele sale de lucru.

10.5. - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează să fie puse în operă de la data primirii ordinului de începere a lucrării până la data semnării procesului-verbal de recepţie a acesteia.

10.6.- (1) Pe parcursul execuţiei lucrărilor şi al remedierii viciilor ascunse executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

 a) confortul riveranilor sau

 b)căile de acces, prin folosirea și ocuparea drumurilor și a căilor publice sau private care deservesc proprietăţile aflate în posesia achizitorului sau a oricărei alte persoane.

 (2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor și cheltuielilor, indiferent de natura lor, rezultate din sau în legătură cu obligaţia prevăzută la alin. (1), pentru care responsabilitatea revine executantului.

10.7. - Executantul răspunde, potrivit obligaţiilor care îi revin, pentru viciile ascunse ale lucrării, ivite într-un interval de **2 ani** de la recepţia lucrării, termen care reprezintă şi **garanţia tehnică**.

 11. Obligaţiile achizitorului

11.1. - La începerea lucrărilor achizitorul are obligaţia de a obţine toate autorizaţiile şi avizele necesare în vederea execuţiei lucrărilor.

11.2.(1) – Achizitorul se obligă să plătească executantului preţul convenit pentru execuţia, finalizarea lucrării „Lucrări de înlocuire, confecționare, montaj tâmplărie PVC cu geam termopan triplu stratificat-ferestre la sediul ITM Hunedoara și reparat şpaleţi”;

 (2) La începerea lucrărilor, achizitorul are obligația de a obține toate autorizațiile și avizele necesare execuției lucrărilor.

11.3. - Achizitorul are obligația de a pune la dispoziție executantului, fără plată, dacă nu s-a convenit altfel, următoarele:

a) amplasamentul lucrării;

b) suprafețe de teren necesare pentru depozitare și pentru organizarea de șantier;

c) costurile pentru consumul de utilităţi se suportă de către achizitor.

11.4. - Achizitorul are obligaţia de a pune la dispoziţie executantului întreaga documentaţie necesară pentru execuţia lucrărilor contractate, fără plată.

11.5. - Achizitorul este pe deplin responsabil de exactitatea documentelor şi a oricăror alte informaţii furnizate executantului, precum şi de dispoziţiile şi livrările sale.

12. Începerea și execuţia lucrărilor

12.1. - (1) Executantul are obligaţia de a începe lucrările în maxim 3 zile lucrătoare de la semnarea contractului;

 (2) Lucrările trebuie să fie terminate până la data de 30.08.2022.

12.2. - (1) În cazul în care executantul întârzie începerea lucrărilor, terminarea pregătirilor, achizitorul este îndreptățit să-i fixeze executantului un termen până la care activitatea să intre în normal și să îl avertizeze că, în cazul neconformării, la expirarea termenului stabilit îi va rezilia contractul;

 (2) Achizitorul are dreptul de a supraveghea desfășurarea execuției lucrărilor și de a stabili conformitatea lor cu specificațiile din anexele la contract;

 (3) Executantul are obligația de a asigura accesul reprezentantului achizitorului la locul de muncă, în ateliere, depozite și oriunde își desfășoară activitățile legate de îndeplinirea obligațiilor asumate prin contract, inclusiv pentru verificarea lucrărilor ascunse.

12.3. - (1) Executantul are obligaţia de a nu acoperi lucrările care devin ascunse, fără aprobarea achizitorului.

 (2) Executantul are obligaţia de a notifica achizitorul, ori de câte ori apar astfel de lucrări, pentru a fi examinate şi măsurate.

 (3) Executantul are obligaţia de a dezveli orice parte sau părţi din lucrare, la dispoziţia achizitorului şi de a reface această parte sau aceste părţi din lucrare, dacă este cazul.

 (4) În cazul în care se constată că lucrările sunt de o calitate corespunzătoare şi au fost executate conform documentaţiei de execuţie, cheltuielile privind dezvelirea şi refacerea vor fi suportate de către achizitor, iar în caz contrar, de către executant.

13. Întârzierea și sistarea lucrărilor

13.1. - În cazul în care:

 a) volumul sau natura lucrărilor neprevăzute sau

 b) condiţiile climaterice extrem de nefavorabile sau

 c) oricare alt motiv de întârziere care nu se datorează executantului şi nu a survenit prin încălcarea contractului de către acesta îl îndreptăţesc pe executant să solicite prelungirea termenului de execuţie a lucrărilor sau a oricărei părţi din acestea, prin consultare, părţile vor stabili:

 (d) orice prelungire a duratei de execuţie la care executantul are dreptul;

 (e) totalul cheltuielilor suplimentare, care se va adăuga la prețul contractului.

 14. Finalizarea lucrărilor

14.1. - (1) La finalizarea lucrărilor executantul are obligaţia de a notifica achizitorului că sunt îndeplinite condiţiile de recepţie, solicitând acestuia convocarea comisiei de recepţie;

 (2) Pe baza situaţiilor de lucrări executate confirmate şi a constatărilor efectuate pe teren achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe acestea vor fi notificate executantului, stabilindu-se şi termenele pentru remediere și finalizare. După constatarea remedierii tuturor lipsurilor și deficienţelor, la o nouă solicitare a executantului, achizitorul va convoca comisia de recepţie.

14.2. - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. In funcţie de constatările făcute achizitorul are dreptul de a aproba sau de a respinge achiziţia.

 15. Perioada de garanţie acordată lucrărilor și de bună execuţie a contractului

15.1. - Perioada de garanţie decurge de la data recepţiei la terminarea lucrărilor şi este de 2 ani.

15.2. - (1) În perioada de garanţie executantul are obligaţia, în urma dispoziţiei date de achizitor, de a executa toate lucrările de modificare, reconstrucţie si remediere a viciilor, contracţiilor şi altor defecte a căror cauză este nerespectarea clauzelor contractuale;

 (2) Executantul are obligaţia de a executa toate activităţile prevăzute la alin. (1), pe cheltuiala proprie, în cazul în care ele sunt necesare ca urmare a:

 a) utilizării de materiale, de instalaţii sau a unei manopere neconforme cu prevederile contractului sau

 b) unui viciu de concepţie, acolo unde executantul este responsabil de proiectarea unei părţi din lucrări sau

 c) neglijenţei sau neîndeplinirii de către executant a oricăreia dintre obligaţiile explicite sau implicite care îi revin în baza contractului.

 (3) In cazul în care defecţiunile nu s-au produs din vina executantului, lucrările fiind executate de către acesta conform prevederilor contractului, costul remedierilor va fi evaluat și plătit ca lucrări suplimentare.

15.3. - Garanţia de bună execuţie a contractului:

 (1) Executantul se obligă să constituie garanţia de bună execuţie a contractului în cuantum de 5% din preţul contractului prin:

 -virament bancar sau

 - printr-un instrument de garantare emis în condiţiile legii, astfel:

  a) scrisoare de garanţie emisă de o instituţie de credit din România sau din alt stat sau

  b) asigurare de garanţii emisă:

  - fie de o societate de asigurări care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;

  – fie de o societate de asigurări dintr-un stat terţ printr-o sucursală autorizată în România de către Autoritatea de Supraveghere Financiară.

 (2) Achizitorul are dreptul de a emite pretenţii asupra garanţiei de bună execuţie, în limita prejudiciului creat dacă executantul nu îşi îndeplineşte, nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.

 (3) Garanţia produselor este distinctă de garanţia de bună execuţie.

15.4. - În cazul în care executantul nu execută lucrările prevăzute la clauza 15.2. alin. (1), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

 16. Modalități de plată

16.1. - Achizitorul are obligaţia de a efectua plata către executant în termen de 30 zile lucrătoare de la emiterea facturii de către acesta.

16.2. - Contractul nu va fi considerat terminat până când Procesul-verbal de recepţie finală nu va fi semnat de comisia de recepţie.

 17. Actualizarea preţului contractului

17.1. - Pentru lucrările executate plăţile datorate de achizitor executantului sunt cele declarate în propunerea financiară, anexă la contract.

 18. Amendamente

18.1. - Părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

 19. Incetarea contractului

19.1. Prezentul contract înceteaza de plin drept, fără somație, punere în întârziere și fără a mai fi necesară intervenția instanțelor de judecată, prin :

a) expirarea termenului;

b) denunțare unilaterală, cu respectarea termenului de preaviz de 15 de zile;

c) desființarea, dizolvarea sau lichidarea, indiferent de cauză, a vreuneia dintre părți, cu condiția notificării în scris, în termen de 10 zile de la intervenirea cauzei respective;

d) una dintre părți cesionează prezentul contract, fără acordul celeilalte părți;

e) acordul de voință al părților;

f) rezilierea prin notificare scrisă prealabilă, în 5 zile lucrătoare, pentru neexecutarea sau executarea necorespunzătoare a oricăreia dintre obligațiile din prezentul contract sau din actele adiționale, parte integrantă din contract.

19.2. Încetarea contractului nu va avea efect asupra obligațiilor deja scadente între părți.

19.3. Prevederile prezentului capitol nu înlătură răspunderea părții care, din culpă, a cauzat încetarea contractului.

20. Forța majoră

20.1. - Forța majoră este constatată de o autoritate competentă.

20.2.- Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

20.3.- Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

20.4.- Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

20.5.- Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.

 21. Soluționarea litigiilor

21.1. - Achizitorul și executantul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

21.2. - Dacă după 15 zile de la începerea acestor tratative neoficiale achizitorul şi executantul nu reuşesc să rezolve în mod amiabil o divergentă contractuală, fiecare poate solicita ca dispută să se soluţioneze de către instanţele judecătoreşti din România.

 22. Limba care guvernează contractul

22.1. - Limba care guvernează contractul este limba română.

 23. Comunicări

23.1. - (1) Orice comunicare între părţi, referitoare la îndeplinirea prezentului contract, trebuie sa fie transmisă în scris.

 (2) Orice document scris trebuie înregistrat atât în momentul transmiterii, cât şi în momentul primirii.

23.2. - Comunicările dintre părţi se pot face şi prin telefon, telegrama, telefax, fax sau e-mail, cu condiţia confirmării în scris a primirii comunicării.

 24. Legea aplicabilă contractului

24.1. - Contractul va fi interpretat conform legilor din România.

 **ACHIZITOR EXECUTANT**

 **INSPECTORATUL TERITORIAL DE MUNCĂ S.C. MULTIDINAMIC SERV S.R.L.**

 **HUNEDOARA**

 **prin prin**

 Adrian-Florin BOZDOG Sorin STANCIU

 Inspector șef Administrator

 Adela-Daniela CODRIN, Șef serviciu

 Serviciul E.R.U.A.I.

 Ana-Maria GABOR, C.F.P.P.

 Serviciul CSSM

 Marius BRÂNDUȘAN, Consilier juridic

 Compartiment legislaţie, contencios-administrativ

 Întocmit,

 Cristian LUCA, Consilier achiziţii publice